Kudenn an darempred etre an Iliz hag ar galloud politikel en ur gevredigezh  emvennet da vezan kristen eo a zo da ziverzout en enkadenn a lakaas Sant  Tomaz Beckett da aberzhin e vuhez.    Hogen daoust ha ne zleer ket rein un diskoulm dezhi en tu-hont d'an  diuntuegezh ? Daoust ha Beckett n'en deus graet nemet dibab etre daou  c'halloud, an hini politikel hag an hini  speredel, beliezh ar roue hag  aotrouniezh an Iliz ? Pe c'hoazh, daoust ha n'en deus ket, en tu-hont dezho,  bepred diuzet Doue e-lec'h ar Bed ? Ne vern penaos, e c'heller sonjal e  tifenne, ouzh henn ober, talvoudoù hollekoc'h eget re ur Stad vroadel,  tonket dezhi dont da vezan un Iliz vroadel. A-hend-all, diouzh ma ne oa  neuze e dalc'h hag en arver an Iliz nerzh-lu ebet, ne c'helled ket ober  anezhi un dreiststad a seurt gant an hini e c'hellfe bezan Europa  warc'hoazh.  Dispac'h ar roue saoz enta a oa durc'het war-eeun a-enep d'ar  speredelezh. Ne venne ket heman en em vataat eus ur galloud devoudel ; pakan  krog en aotrouniezh speredel a venne, da gentan, evel ma fellas d'ar roue  saoz all, Herri VIII ober diwezhatoc'h, hag ar republikaned c'hall - tebet  republikaned, - daou c'hantved war-lerc'h.      .